
Parlamentul  României

Camera  Deputaţilor
Comisia pentru Sănătate şi Familie
                       Nr. 28/336/ 18 aprilie 2002 

A V I Z 

asupra proiectului de Lege pentru prevenirea

şi combaterea  violenţei în familie


În conformitate cu prevederile art.89 din Regulamentul Camerei Deputaţilor , Biroul Permanent al Camerei Deputaţilor a trimis Comisiei pentru sănătate şi familie , spre dezbatere şi avizare în fond, cu adresa nr.154 din 3 aprilie  2002 , proiectul de Lege pentru prevenirea şi combaterea  violenţei în familie,  adoptat de Senat în şedinţa din 21 martie 2002.


Ca urmare a cererii înaintate de Comisia juridică, de disciplină şi imunităţi, de a fi sesizată în fond, în vederea întocmirii raportului, cu proiectul de Lege pentru prevenirea şi combaterea violenţei în familie, Biroul Permanent al Camerei Deputaţilor a hotărât, în şedinţa din 15 aprilie 2002, să aprobe această solicitare.


Astfel, Comisia pentru sănătate şi familie nu mai este sesizată în fond cu acest proiect de lege, ci pentru avizare.

În consecinţă, în şedinţa din 17 aprilie 2002, în conformitate cu  prevederile art.60 din Regulamentul Camerei Deputaţilor, Comisia pentru sănătate şi familie a luat în dezbatere proiectul de lege. În urma examinării, membrii comisiei au hotărât, cu unanimitate de voturi, să îi acorde aviz favorabil, cu recomandarea ca, la întocmirea raportului, să se aibă în vedere şi propunerea legislativă privind protecţia victimelor violenţei în familie ( PL 118/2002), al cărei conţinut poate fi preluat în parte în proiectul de lege,  cele două iniţiative legislative având acelaşi obiect de reglementare.


În raport de obiectul de reglementare şi conţinutul său, proiectul de lege  face parte din categoria legilor organice.

